**П Р О Е К Т Н А Д О Г О В О Р**

**ЗА ВЪЗЛАГАНЕ НА ОБЩЕСТВЕНА ПОРЪЧКА**

 **ЗА УСЛУГА**

Днес, \_\_\_ . \_\_\_ . \_\_\_\_ г., в гр. Русе,

1. **ОБЩИНА РУСЕ,** представлявана от Кмета **ПЛАМЕН ПАСЕВ СТОИЛОВ**, с адрес: пл. „Свобода”, № 6, ЕИК по Булстат: 000530632, наричана по-долу ВЪЗЛОЖИТЕЛ,

и

 **2. „………………………….............”,** ЕИК ..........................., със седалище и адрес на управление в ……………….……………..........................................., представляван/о от …......................................................……………...... - ……………………, определен за Изпълнител след проведена обществена поръчка на основание чл. 194 от ЗОП във връзка с чл. 20, ал. 3, т. 1 от ЗОП, наричано по-долу за краткост ИЗПЪЛНИТЕЛ, от друга страна

 се сключи настоящият договор за вълагане на обещствена поръчка, наричан по-долу за краткост „договор“ с предмет: „**Изготвяне на общинска програма за опазване на околната среда”**, като страните се споразумяха за следното:

**І. ПРЕДМЕТ НА ДОГОВОРА**

Чл. 1. (1) **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да извърши услугите по **изготвяне на общинска програма за опазване на околната среда (ОПООС) на основание чл. 79, ал. 1 от Закона за опазване на околната среда, в съответствие с указания на МОСВ за 1/Разработване на общински програми за опазване на околната среда и 2/Общински програми за опазване на околната среда-етапи на разработване.**

* При разработването на ОПООС на община Русе следва да се използват следните нормативни актове, документи и материали:

1. ЗООС и наредбите към него, Указания на МОСВ за:

- Разработване на общински програми за опазване на околната среда;

- Общински програми за опазване на околната среда-етапи на разработване;

 2. Техническа спецификация за изготвяне на Общинска програма за опазване на околната среда;

 3. Програма за управление на дейностите по отпадъците на община Русе за периода 2016-2020 г.;

4. Актуализация на Програма за намаляване на нивата на замърсителите и достигане на установените норми за съдържанието им в атмосферния въздух на територията на Община Русе за периода 2015-2020 г.;

5. План за действие към стратегическа карта за шум за агломерация Русе 2013-2018 г.;

(2). Изпълнението на дейностите по договора от ИЗПЪЛНИТЕЛЯ ще бъде извършено в съответствие с Техническата спецификация на ВЪЗЛОЖИТЕЛЯ и Техническото предложение на ИЗПЪЛНИТЕЛЯ, неразделна част от настоящия договор.

 **ІІ. ЦЕНИ И НАЧИН НА ПЛАЩАНЕ.**

Чл. 2. (1) ВЪЗЛОЖИТЕЛЯТ дължи на ИЗПЪЛНИТЕЛЯ възнаграждение в размер на ……………. (…..) лева без ДДС или …….(………….) лева с ДДС.

(2). Заплащането се извършва по следният начин:

- **авансово плащане** - 20 % от стойността на договора в срок до 30 календарни дни след подписване на договора и представяне на фактура от ИЗПЪЛНИТЕЛЯ

- **междинно плащане** - 30 % от стойността на договора в срок до 30 календарни дни след приемане и одобрение на програмата, предмет на настоящата поръчка от страна на ВЪЗЛОЖИТЕЛЯ с подписване на двустранен приемо–предавателен протокол и представяне на оригинална фактура за междинно плащане от ИЗПЪЛНИТЕЛЯ.

- **окончателно плащане** 50 % от стойността на договора: в срок до 30 работни дни след приемане и одобрение на програмата от Общински съвет-Русе и представяне на оригинална фактура от ИЗПЪЛНИТЕЛЯ.;

 (3). Плащането се извършва по банков път в български лева, с платежно нареждане по следната банкова сметка, посочена от ИЗПЪЛНИТЕЛЯ:

 Банка:…………..

 IBAN……………

 BIC………………

(4). ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени свързани с посочената от него банкова сметка по ал. 3 в срок от 5 дни, считано от момента на промяната. В случай, че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията са надлежно извършени.

(5). Договорената цена е окончателна и не подлежи на актуализация за срока на настоящия договор.

(6). Когато ИЗПЪЛНИТЕЛЯТ е сключил договор/договори за подизпълнение, ВЪЗЛОЖИТЕЛЯТ извършва окончателно плащане към него, след като бъдат представени доказателства, че ИЗПЪЛНИТЕЛЯТ е заплатил на подизпълнителя/подизпълнителите за изпълнените от тях работи, които са приети по реда на чл.6, ал.2 от настоящия договор.

 **ІІІ. СРОК И МЯСТО НА ИЗПЪЛНЕНИЕ**

Чл.3. (1). Договорът влиза в сила от датата на подписването му и е със срок на действие до три месеца.

 (2). Мястото на изпълнение на договора е територията на Община Русе.

 **ІV. ПРАВА И ЗАДЪЛЖЕНИЯ НА СТРАНИТЕ.**

Чл.4. (1). ВЪЗЛОЖИТЕЛЯТ има право:

1. Да изисква от ИЗПЪЛНИТЕЛЯ да изпълнява в срок и без отклонения съответните дейности съгласно Техническата спецификация на обществената поръчка.
2. Да извършва проверка във всеки един момент от изпълнението на договора относно качество, количество, стадии на изпълнение, технически параметри, без това да пречи на оперативната дейност на ИЗПЪЛНИТЕЛЯ.
3. Да прави уведомява писмено ИЗПЪЛНИТЕЛЯ при установяване на некачествена работа, която не е в съотвествие с Техническата спецификация и с Техническото предложение на ИЗПЪЛНИТЕЛЯ.
4. Да изисква от ИЗПЪЛНИТЕЛЯ да сключи и да му представи договори за подизпълнение с посочените в офертата му подизпълнители.

(2). ВЪЗЛОЖИТЕЛЯТ е длъжен:

1. Да заплати на ИЗПЪЛНИТЕЛЯ възнаграждение в размер, при условията и в сроковете съгласно настоящия договор.

2. ВЪЗЛОЖИТЕЛЯТ се задължава да не разпространява под каквато и да е форма всяка предоставена му от ИЗПЪЛНИТЕЛЯ информация, имаща характер на търговска тайна и изрично упомената от ИЗПЪЛНИТЕЛЯ като такава в представената от него оферта.

Чл.5. (1). ИЗПЪЛНИТЕЛЯТ има право:

1. Да получи уговореното възнаграждение при условията и в сроковете, посочени в настоящия договор.
2. Да иска от ВЪЗЛОЖИТЕЛЯ необходимото съдействие за осъществяване на работата по договора, вкслючително предоставяне на нужната информация и документи за изпълнение на договора.

(2). ИЗПЪЛНИТЕЛЯТ е длъжен:

* Да изпълни поръчката качествено и в съответствие с предложеното в офертата му, включително техническото предложение, което е неразделна част от настоящия договор.
* Да не предоставя документи и информация на трети лица относно изпълнението на поръчката, както и да не използва информация, станала му известна при изпълнение на задълженията му по настоящия договор.

3. Да разработи Програма за опазване на околната среда на община Русе в съответствие с Техническата спецификация на поръчката и с действащата нормативна уредба.

За ОПООС следва да се извърши:

1. Определяне на заинтересованите страни;

2. Анализ на средата/съществуващо състояние/

Целта на анализа е да се определи съществуващото състояние –данни и информация за отделните фактори (природо-географски и териториално – административни), които имат значение за разработването на програмата, да се анализират тенденциите на развитие за всеки от факторите и да се идентифицират причините.

2.1. Природо-географски и териториално – административни фактори;

2.2. Данни и информация отнасящи се до околната среда:

2.2.1. Въздух: състояние на качеството на въздуха; замърсяващи вещества; данни за причините за замърсяване за съответните източници на замърсяване; източници на емисии на територията на общината. Данни – Актуализация на Програма за намаляване на нивата на замърсителите и достигане на установените норми за съдържанието им в атмосферния въздух на територията на Община Русе за периода 2015-2020 г.

2.2.2. Води: - реки и язовири на територията на общината; източници на замърсяване, състояние на канализационната система; водоснабдяване – количествени и качествени показатели, степен на изграденост, пречиствателна станция за отпадъчни води. Данните да се набавят от „ВИК – Русе“ АД. Оператор на пречиствателна станция и Басейнова дирекция - Дунавски район.

2.2.3. Отпадъци: генерирани отпадъци – източници и видове; съоръжения за третиране, риск от замърсявания. Данни – Общинска програма за управление на отпадъците 2016-2020 г.

2.2.4. Почви – видове почви, замърсявания, ерозирали вкислени и засолени почви.

2.2.5. Ландшафт;

2.2.6. Защитени територии и биоразнообразие – защитени видове растения и животни; лечебни растения – находища и използване, причини за редуциране, увреждане и/или загубата им; защитени територии – вид, собственост, туристически потенциал. Данни – РИОСВ – Русе

2.2.7. Шум – източници на шум, население, подложено на въздействие, зони повлияни от шума, приети мерки. Данни – План за действие към стратегическа карта за шум за агломерация Русе 2013-2018 г.

2.2.8. Зелени площи в населените места, вкл. Санитарна защита, места за отдих, спортни площадки, детски площадки и т.н.

2.2.9. Радиационна обстановка и влияние на нейонизиращите лъчения;

2.2.10. Управленски ресурси;

2.2.11. Икономически показатели;

2.2.12. Финансови показатели;

2.2.13. Демографски показатели;

2.2.14. Социално икономически показатели

3. Анализ на силните и слабите страни, възможностите и заплахите (SWOT);

4. Изработване на визия на общината;

5. Установяване на генералните стратегически цели;

6. Разработване на специфичните стратегически цели и определяне на приоритетите;

7. Установяване на измерителите за достигане на целите;

8. Изработване на стратегия чрез определяне и оценка на алтернативите за постигане на целите;

9. Изработване на работен план;

10. Реализация на стратегията: мониторинг, контрол, оценка и актуализация на стратегията;

* Окомплектоване на ОПООС и приложенията към нея за внасянето и РИОСВ за извършване преценка необходимостта от екологична оценка и оценка на съвместимост, нанасяне на корекции, при необходимост;
* Да отстрани за своя сметка допуснатите недостатъци, грешки и установени пропуски в процеса на изпълнението на договора, ако такива бъдат констатирани в срока по чл.3, ал.2 за съответната дейност, както и да изпълнява всички нареждания на ВЪЗЛОЖИТЕЛЯ по предмета на договора.

12. Когато ИЗПЪЛНИТЕЛЯТ е обявил в офертата си, че ще изполва подизпълнител/подизпълнители, в срок до 3 дни, считано от датата на сключване на настоящия договор:

 а) ИЗПЪЛНИТЕЛЯТ сключва договор/и за подизпълнение с обявения подизпълнител/подизпълнители. Сключването на договор за подизпълнение не освобождава ИЗПЪЛНИТЕЛЯ от отговорността му за изпълнение на договора;

 б) представя на ВЪЗЛОЖИТЕЛЯ оригинален екземпляр от договора/ите за подизпълнение;

 **V. ПРЕДАВАНЕ И ПРИЕМАНЕ НА ИЗПЪЛНЕНИЕТО**

Чл.6. (1). Приемането на извършената работа по чл.1 от настоящия договор се извършва от определени от страна на ВЪЗЛОЖИТЕЛЯ и ИЗПЪЛНИТЕЛЯ лица.

(2). Приемането на работота по настоящия договор се удостоверява с подписване от лицата по ал.1 на двустранен приемо-предавателен протокол за изпълнените дейности по договора.

(3). ВЪЗЛОЖИТЕЛЯТ приема и/или връща с писмени указания на ИЗПЪЛНИТЕЛЯ изготвените доклади (встъпителен, междинни или окончателни) в срок от 3 дни, считано от датата на получаването им в деловодството на Община Русе. В случай на връщане на доклада на ИЗПЪЛНИТЕЛЯ, ВЪЗЛОЖИТЕЛЯТ писмено указва констатираните недостатъци и определя срок за отстраняването им.

(4). Когато ИЗПЪЛНИТЕЛЯТ е сключил договор/договори за подизпълнение, работата на подизпълнителите се приема от ВЪЗЛОЖИТЕЛЯ в присъствието на ИЗПЪЛНИТЕЛЯ и подизпълнителя.

 **VІ. НЕУСТОЙКИ.**

Чл.7. (1). При неизпълнение на задължение по настоящия договор, неизправната страна дължи на другата обезщетение за причинени вреди, при условията на действащото българско гражданско и търговско законодателство.

(2). При забава за завършване и предаване на работата по чл.1, ИЗПЪЛНИТЕЛЯТ дължи неустойка в размер на 0,5 процента от общата цена по чл.2, ал.1 за всеки просрочен ден. Неустойката се удържа от окончателното плащане по настоящия договор, което Възложителят следва да извърши към Изпълнителя.

(3). При неизпълнение на задължение по настоящия договор, неизправната страна дължи на другата обезщетение за причинени вреди, при условията на действащото българско гражданско и търговско законодателство.

 (4). Дължимата неустойка по предходната алинея не лишава Възложителя от възможността да търси други обезщетения и/или да се възползва от други възможности, предоставени му от закона.

 **VІІ. НЕПРЕДВИДЕНИ ОБСТОЯТЕЛСТВА**

Чл.8. (1). Страните по настоящия договор не дължат обезщетение за претърпени вреди и загуби в случай, че последните са причинени от непреодолима сила.

(2). В случай, че страната, която е следвало да изпълни свое задължение по договора е била в забава, тя не може да се позове на непреодолима сила.

(3). Страната, засегната от непреодолима сила е длъжна да предприеме всички действия с грижата на добър стопанин, за да намали до минимум пенесените вреди и загуби, както и да уведоми писмено другата страна в срок до 3 дни от настъпването на непреодолимата сила. При неуведомяване се дължи оезщетение за настъпилите от това вреди.

(4). Докато трае непреодолимата сила, изпълнението на задълженията на свързаните с тях насрещни задължения се спира.

 **VІІІ. ПРЕКРАТЯВАНЕ НА ДОГОВОРА**

Чл.9. (1). Настоящият договор се прекратява:

1. По взаимно съгласие между страните, изразено в писмена форма.
2. При виновно неизпълнение на задълженията на една от страните по договора – с10-дневно писмено предизвестие от изправната до неизправната страна.
3. При констатирани нередности и/или конфликт на интереси – с изпращане на едностранно писмено предизвестие от ВЪЗЛОЖИТЕЛЯ до ИЗПЪЛНИТЕЛЯ.
4. С окончателното изпълнение на договора.
5. Когато са настъпили съществени промени във финансирането на обществената поръчка – предмет на договора, извън правомощията на ВЪЗЛОЖИТЕЛЯ, които той не е могъл или не е бил длъжен да предвиди или да предотврати – с писмено уведомление, веднага след настъпване на обстоятелствата.

(2). ВЪЗЛОЖИТЕЛЯТ може да прекрати договора без предизвестие, когато ИЗПЪЛНИТЕЛЯТ:

1. Забави изпълнението на някое от задълженията си по договора с повече от 10 работни дни;

2. Не отстрани в разумен срок, определен от ВЪЗЛОЖИТЕЛЯ, констатирани недостатъци;

3. Не изпълни точно някое от задълженията си по договора.

4. Използва подизпълнител, без да е декларирал това в офертата си, или използва подизпълнител, което е различен от този, който е посочен в офертата му.

5. Бъде обявен в несъстоятелност или когато е в производство по несъстоятелност или ликвидация.

(3). ВЪЗЛОЖИТЕЛЯТ може да пррекрати договора едностранно с 10 – дневно предизвестие, без да дължи неустойки и обезщетения и без необходимост от допълнителна обосновка. Прекратяването става след уреждане на финансовите взаимоотношения между страните за извършеноти от страна на ИЗПЪЛНИТЕЛЯ и одобрени от ВЪЗЛОЖИТЕЛЯ дейности по изпълнение на договора.

 **ІХ. ЗАКЛЮЧИТЕЛНИ РАЗПОРЕДБИ**

Чл.10. Всички съобщения, предизвестия и нареждания, свързани с изпълнението на този договор и разменяни между ВЪЗЛОЖИТЕЛЯ и ИЗПЪЛНИТЕЛЯ, са валидни, когато са изпратени по пощата (с обратна разписка), по факс, електронна поща или предадени чрез куриер срещу подпис на приемащата страна.

Чл.11. Когато някоя от страните е променила адреса си, без да уведоми за новия си адрес другата страна, съобщенията ще се считат за надлежно връчени и когато са изпратени на стария адрес.

Чл.12. Всички спорове по този договор ще се уреждат чрез преговори между страните, а при непостигане на съгласие – ще се отнасят за решаване от компетентния съд в Република България.

Чл.13. За всички неуредени в този договор въпроси се прилагат разпоредбите на действащото законодателство.

Чл.14. Нито една от страните няма право да прехвърля правата и задълженията си, произтичащи от този договор на трета страна, освен в случаите предвидени в Закона за обществените поръчки.

Неразделна част от настоящия договор са:

1. Техническа спецификация;
2. Техническо предложение за изпълнение на поръчката;
3. Ценово предложение.

Настоящият договор се състави в три еднообразни екземпляра - един за ИЗПЪЛНИТЕЛЯ и два за ВЪЗЛОЖИТЕЛЯ.

**ВЪЗЛОЖИТЕЛ: ИЗПЪЛНИТЕЛ:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_**

**ПЛАМЕН СТОИЛОВ**

*Кмет на Община Русе*

 **САБИНА МИНКОВСКА**

*Началник отдел ФС*